open-index/open-wikipedia-markdown huggingface dataset:
Djalma Dias

**Djalma Pereira Dias Júnior**, nado no Río de Xaneiro o 21 de agosto de 1939 e finado na mesma cidade o 1 de maio de 1990, foi un futbolista brasileiro que xogaba de defensa. Foi internacional coa selección do Brasil a finais dos anos 60 e principios dos 70.

Foi pai de Djalminha, futbolista do Deportivo da Coruña e tamén internacional co Brasil, e curmán de Carlos Alberto Torres, capitán da *canarinha* que conquistou o Mundial de 1970.

## Traxectoria 
### America Football Club (1956-1963) 
Comezou a súa carreira no club carioca America, no que entrou en idade infantil-xuvenil en 1956.  Subiu ao primeiro equipo en 1958 da man do técnico húngaro Gyula Mándi. En 1960 gañou co America o Campionato Carioca de fútbol, título que o club non gañaba dende había 25 anos. Ademais foi elixido mellor defensa do campionato, galardón que gañou de novo na tempada seguinte.

### Palmeiras (1963-1968) 
En xaneiro de 1963 foi traspasado ao Palmeiras por 29 millóns de cruceiros, un dos prezos máis altos pagados por un futbolista no Brasil daquela época.

#### Cesión ao Botafogo (1971-1972) 
Entre 1971 volveu ao fútbol carioca, sendo cedido ao Botafogo, ao que axudou a chegar ao triangular final do Campionato Brasileiro de 1971, que acabou gañando o Atlético Mineiro. A mediados de 1972, tras unha segunda cesión ao Botafogo, volveu ao Santos, e, a pesar de quedar libre para fichar por outro equipo decidiu colgar as botas aos 33 anos.

Faleceu dun ictus en 1990. Con todo, non foi incluído na lista de convocados final para o Mundial que acabaría gañando a *canarinha*, decantándose o seleccionador Aymoré Moreira por Hilderaldo Bellini e Mauro Ramos para a súa posición. A historia repetiuse por terceira vez antes do Mundial de 1970 en México, e a pesar de ter xogado como titular en todos os partidos de clasificación para o Mundial, Mário Zagallo deixouno de novo ás portas de disputar a Copa do Mundo.

## Vida persoal 
Era curmán de Carlos Alberto Torres, capitán da selección brasileira no Mundial de 1970, e co que coincidiu varias veces na *canarinha*.

Foi pai de Djalminha, centrocampista tamén da selección brasileira que comezou a súa carreira no Flamengo e destacou no Deportivo da Coruña, onde se converteu nun ídolo da afección. Con todo, non tivo a oportunidade de ver a Djalminha vestindo a camisola do equipo brasileiro, pois faleceu antes do debut internacional deste.
***Recopa Mundial (1)**: 1968.

## Notas
MeV/c2

O MeV/c2 (mega electrón volt partido por c cadrado) é unha unidade de masa derivada do eV, usada en física atómica e de partículas. A súa posibilidade é debida á equivalencia masa-enerxía. 

O seu valor vén dado por:
:1\; \text{MeV}/c^{2} = \frac{(1.602\ 176\ 634 \times 10^{-19} \; \text{C}) \cdot 1  \times 10^{6}\; \text{V}}{(2.99\ 792\ 458 \times 10^{8}\; \text{m}/\text{s})^2} = 1.782\ 661\ 92 \times 10^{-30}\; \text{kg}.
:En unidades naturais, tomando a masa do electrón, me = 1, o seu valor é 0,511 me
:Asemade, debido á equivalencia masa-enerxía, tomando como unidade a velocidade da luz, c = 1, hai veces que se dá o valor de MeV como masa, cando sería unha enerxía.
O Albarido, Ansemar, Castro de Rei

**O Albarido** é un lugar da parroquia de Ansemar no concello lugués de Castro de Rei na comarca da Terra Chá. Segundo o IGE, en 2019 tiña 3 habitantes (1 home e 2 mulleres).

## Lugares e parroquias 
### Lugares de Ansemar 
### Parroquias de Castro de Rei 
## Notas 
## Véxase tamén 
### Outros artigos 
* Lugares de Castro de Rei
Museo do Diñeiro do Banco Central de Montenegro

O **Museo do Diñeiro do Banco Central de Montenegro** (en montenegrino: *Muzej novca Centralne banke Crne Gore*) é un museo numismático situado en Cetinje dedicado á historia da circulación monetaria en Montenegro, promovido polo Banco Central de Montenegro.

Inaugurouse o 11 de abril de 2012 co obxectivo principal de conservar o patrimonio histórico do país en materia numismática, bancaria e financeira. Entre as máis recentes figuran "Recordos de diñeiro", "O diñeiro como xoia" ou "Diñeiro da República de Italia de 1946 a 2002".

Dentro das súa exposición permanente conta cunha prensa mecánica fabricada en 1849 coa que en 1906 se cuñaron os *perper* (a primeira moeda montenegrina) na Casa da Moeda de Austria, onde estivo en funcionamento.

## Notas 
## Véxase tamén 
### Outros artigos 
* Lista de museos numismáticos

### Ligazóns externas 
* Museo do Diñeiro do Banco Central de Montenegro
* Visita virtual ao museo
Avianca Guatemala

**Avianca Guatemala**, anteriormente operando coa marca *Aviateca*, é unha aeroliña con sede en Cidade de Guatemala. Aviateca foi propiedade do goberno ata o ano 1989, cando se uniu ao Grupo TACA do Salvador, unha alianza entre varias aeroliñas centroamericanas. Despois integrouse totalmente a TACA, que posteriormente se fusionou con Avianca.

## Frota 
### Actual 
[miniatura|[ATR 72-600 de Avianca Guatemala]]
En novembro de 2020 a frota de Avianca Guatemala estaba formada polos seguintes avións:

### Histórica 
Anteriormente a aeroliña operou os seguintes modelos:

* Airbus A319-100
* ATR 42-300
* BAC One-Eleven
* Boeing 720
* Boeing 727-100
* Boeing 737-200
* Boeing 737-300
* Cessna 208 Caravan
* Convair CV-240
* Convair CV-340
* Convair CV-440
* Curtiss C-46 Commando
* Douglas DC-3
* Douglas DC-6A
* Douglas DC-8-60
* Fokker F27 Friendship
* Fokker F28 Fellowship
* Lockheed L-1049 Super Constellation

## Notas
Ruairi O'Connor

'''Ruairi O'Connor'*, nado o 9 de xullo de 1991 en Howth, é un actor irlandés. É coñecido maiormente polo seu papel de Henry Tudor, o futuro Henrique VIII de Inglaterra, na serie televisiva de Starz, *The Spanish Princess''.

## Traxectoria 
O'Connor creceu en Howth, Condado de Dublín, Irlanda. A súa familia mudouse ao campo cando el tiña 14 anos para vivir nunha granxa de criadeiro de cabalos. O'Connor graduouse en teatro no Trinity College Dublin  en 2015.

O'Connor debutou co papel de Niall na película de Lenny Abrahamson, *What Richard Did*.

O'Connor protagonizou en 2018 xunto con Elle Fanning a película *Teen Spirit*. En maio de 2018, foi anunciado que O'Connor interpretaría ao príncipe Harry Tudor (máis tarde Henrique VIII) na serie de STARZ de 2019, *The Spanish Princess*. Unha segunda quenda de oito episodios foi ordenada por Starz e as gravacións comezaron en setembro de 2019.

O'Connor interpretará o papel de Arne Cheyenne Johnson na película de 2021 *The Conjuring: The Devil Made Me Do It*. A película describe o caso real de Johnson.

## Vida persoal 
O'Connor vive entre Londres e Dublín, aínda que actualmente reside nos Ánxeles, California coa súa noiva, Charlotte Hope.

## Filmografía 
### Cinema 
### Televisión 
## Notas 
## Véxase tamén 
### Ligazóns externas 
* 
* Ruairi O'Connor en Instagram
Hiperión (mitoloxía)

Na mitoloxía grega, **Hiperión** (en grego antigo Ὑπερίων, que camiña nas alturas, ou que vai por riba) é un dos Titáns, fillo de Urano (o Ceo) e Xea (a Terra).

## Mitoloxía 
Segundo Hesíodo, casou coa súa irmá a titánide Tía (ou Tea) (tamén chamada *Eurifaesa*), coa que tivo tres fillos: Helios (o Sol), Selene (a Lúa) e Eos (a Aurora):

Hiperión desenvolve un papel practicamente nulo nos cultos gregos e na súa mitoloxía, limitándose a aparecer na lista dos doce Titáns. Polo seu nome, o que vai por riba da Terra, foi identificado con Helios e, finalmente, con Apolo. Na *Teogonía* de Hesíodo e na *Odisea* de Homero, o sol recibe o nome de *Hyperonides* (fillo de Hiperión) . Na literatura grega posterior, Hiperión sempre se distingue de Helios.

Non se conservou ningunha imaxe de Hiperion, pero no friso sur do altar de Pérgamo si que se representa a súa esposa, Tía, acompañada das figuras dos fillos Helios e Selene.

## Notas
## Véxase tamén
### Bibliografía 
* ELVIRA BARBA: Miguel Ángel: *Arte y mito. Manual de iconografía clásica*. Sílex, 3ª ed. 2017.
* GRIMAL, Pierre: *Diccionario de mitología griega y romana*. Ed. Paidós, 1981.
* HESÍODO: *Teogonía. Trabajos y días. Escudo. Certamen*, Alianza Editorial, 3ª ed., 2013 [a numeración segue a utilizada neste texto]
* Hesíodo. *Teogonía*. Universidad de Salamanca. Curso 2009-2010. 11638: LUZ, MOLÉCULAS Y VIDA
Georges M. Saad Abiyounes

**Georges M. Saad Abiyounes**, O.L.M., ou **Xurx Sad Abi Yunis** (en ), nado en Hamana (Líbano) o 18 de abril de 1948, é un relixioso baladita e bispo maronita, dende 2003 bispo de Nosa Señora dos Mártires do Líbano en México.
## Traxectoria 
Naceu en Hamana, unha vila da gobernación do Monte Líbano, o 18 de abril de 1948. O 17 de xaneiro de 1970 fixo os votos perpetuos como membro da Orde Libanesa Maronita, e posteriormente curso estudos de Filosofía na Universidade Espírito Santo de Kaslik.

## Notas
Abdala Qarali

**Abdala bin Mikhail Qarali**, O.L.M. (en ), nado o 8 de setembro de 1672 en Alepo e finado o 6 de xaneiro de 1742, foi un relixioso católico maronita, bispo de Beirut dende 1716 até o seu pasamento.
## Traxectoria 
Naceu o 8 de setembro de 1672 en Alepo. Desexou facer vida monástica, pero o seu pai Mikhail non estivo de acordo, ao non haber mosteiros maronitas na súa rexión. Finalmente o seu pai aceptou, e en 1694 finalmente marchou cara a Xerusalén en peregrinación xunto co tamén alepino Yusif al-Batin, e posteriormente os dos se dirixiron ao Monte Líbano, onde se reuniron en Srarta (preto de Trípoli) con Xibrail Hawa. Os tres visitaron o patriarca Estevo II al-Duaihi no mosteiro de Qanubin, e o acompañaron a visitar algúns mosteiros. Posteriormente, o bispo de Alepo Xibrail al-Blausani convidounos a visitar o mosteiro de Tamix, no Kisruan, onde Qarali e al-Batin estiveron arredor de 3 meses, logo dos cales Qarali volveu a Qanubin; dende alí, e xunto con Xibrail, acompañou ao patriarca pola rexión de Batrun e Xubail.

En 1695 o patriarca tivo que se agochar do paxá de Trípoli, e Qarali e os seus compañeiros volveron ao mosteiro de Qanubin. Cando o patriarca se uniu a eles, obtiveron permiso para pasar o estío no mosteiro de San Serxio en Ihdin. En setembro, coa aprobación do bispo de Ihdin, se estabeleceron no mosteiro de Santa Maura en Ihdin. No verán do mesmo ano foi ordenado diácono polo patriarca Estevo II, e finalmente os tres compañeiros tomaron o hábito ante o patriarca, o 10 de novembro de 1695. Os monxes elixiron como superior a Xibrail Hawa, e a comezos de 1696 pasaron o inverno no convento dos xesuítas de Trípoli, volvendo en primavera a Santa Maura e completando a restauración do mosteiro no verán do mesmo ano.

En 1696 foron convidados polos habitantes de Bixari a tomar posesión do mosteiro de santo Eliseo, e alí enviaron a algúns monxes que decidiran comezar a vida monástica con eles. No estío, Qarali foi elixido polo superior (Hawa) para ser ordenado sacerdote, e recibiu a ordenación de mans do bispo de Ihdin; comezou tamén a dar clase na escola local.

O 17 de setembro de 1716 foi ordenado bispo polo patriarca Xacobe IV, para a sé de Beirut. Finou no cargo o 6 de xaneiro de 1742.

## Notas 
## Véxase tamén 
### Bibliografía
*
Kuwait Airways

**Kuwait Airways** (árabe: الخطوط الجوية الكويتية‎, al-Ḫuṭūṭ al-Jawiyyah al-Kuwaītiyyah) é a aeroliña nacional de Kuwait, con sede en terreos do aeroporto internacional de Kuwait. Opera servizos regulares internacionais cara Oriente Medio, o subcontinente indio, Europa, o Sueste Asiático e América do Norte dende a súa base principal no aeroporto de Kuwait. A aeroliña é membro da Arab Air Carriers Organization.

## Frota 
### Actual 
miniatura|Primeiro A330-800neo de Kuwait Airways
[miniatura|[Airbus A320-200]]
En decembro de 2020 a frota de Kuwait Airways estaba formada polos seguintes avións:

Kuwait Airways opera avións para asuntos oficiais do goberno. Esa frota estatal ten unha librea inspirada na de Kuwait Airways con títulos do Estado de Kuwait e está formada por un Airbus A319-100, un A320-200, dous A340-500, un Boeing 737-900, un 747-8BBJ e catro Gulfstream V.

### Histórica 

## Notas
Castro de Rei, Castro de Rei, Castro de Rei

**Castro de Rei** é unha vila da parroquia de Castro de Rei no concello lugués de Castro de Rei na comarca da Terra Chá. Segundo o IGE, en 2019 tiña 207 habitantes (103 homes e 104 mulleres). É a capital do concello ao que dá nome.

## Toponimia 
A orixe do topónimo é o latín , que fai referencia a unha fortaleza ou poboado fortificado.

## Lugares e parroquias 
### Lugares de Bendia 
### Parroquias de Castro de Rei 
## Notas 
## Véxase tamén 
### Bibliografía 
*
Ardiz, Coea, Castro de Rei

**Ardiz** é un lugar da parroquia de Coea no concello lugués de Castro de Rei na comarca da Terra Chá. Segundo o Instituto Galego de Estatística, en 2024 tiña 4 habitantes (2 homes e 2 mulleres), o que supón un aumento con respecto a 2019, cando estaba deshabitado.

## Lugares e parroquias 
### Lugares de Bendia 
### Parroquias de Castro de Rei 
## Notas 
## Véxase tamén 
### Outros artigos 
* Lugares de Castro de Rei
O Colexio, Duancos, Castro de Rei

**O Colexio** é un lugar da parroquia de Duancos no concello lugués de Castro de Rei na comarca da Terra Chá. Segundo o IGE, en 2019 tiña 9 habitantes (4 homes e 5 mulleres).
## Patrimonio
Na aldea hai unha capela baixo a advocación da Asunción.

## Lugares e parroquias 
### Lugares de Duancos 
### Parroquias de Castro de Rei 
## Notas 
## Véxase tamén 
### Outros artigos 
* Lugares de Castro de Rei
Om

**Om** ou **Aum** (, IAST: *Oṃ*, en devanágari ॐ) é un son sagrado e símbolo espiritual nas relixións da India. Significa a esencia da realidade última, a conciencia ou o Atman. Máis amplamente, é unha sílaba que se canta independentemente ou antes dunha recitación espiritual no hinduísmo, o budismo e o xainismo. O significado e as connotacións de *Om* varían entre as diversas escolas de diferentes tradicións. Fai parte da iconografía que se atopou en manuscritos, templos, mosteiros e retiros espirituais hinduístas, budistas e xainistas das idades antiga e media.

No hinduísmo, Om é un dos máis importantes símbolos espirituais. Refírese ao Atman (alma) e ao Brahman (realidade última, completitude do universo, verdade, divindade, espírito supremo, principios cósmicos, coñecemento). A sílaba adoita atoparse no principio e no final dos cápitulos dos Vedas, os Upanishads e outros textos hindús.

A sílaba *Om* tamén é referida como **onkara** (ओङ्कार, *oṅkāra*), **omkara** (ओंकार, *oṃkāra*) e **pranava** (प्रणव, *praṇava*).

## Om en varias linguas 

Ficheiro:Om.svg|Devanágari, gujarati e marathi
Ficheiro:Om symbol.gif|Asamés, bengalí, oriya)
Ficheiro:O3m AryaSamaj Red.svg|Arya Samaj
Ficheiro:Tamil Om.svg|Támil
Ficheiro:Kannada_OM.png|Kannará
Ficheiro:Om_in_telugu.png|Telugu
Ficheiro:Grantha.jpg|Grantha
Ficheiro:The_letter_Om,_in_Siddham_script.png|Siddham
Ficheiro:Om jaïn orange.svg|Xainismo
Ficheiro:Om cinese.JPG|Chinés
Ficheiro:TibAum.png|Tibetano
Ficheiro:Bali Omkara Red transparent.svg|Balinés
Ficheiro:Simbol aum.png|Xavanés

## Notas 
## Véxase tamén 
### Bibliografía 
* 
### Ligazóns externas 
* Just say Om Joel Stein, Time Magazine Archives
* 
* Autonomic changes during "OM" meditation Telles et al. (1995)
* 
* 
*
Neoselaquios

A dos **neoselaquios** (*Neoselachii*) é unha subclase de peixes gnatostomados, a única que comprende a clase dos elasmobranquios na clasificación actual.  

## Taxonomía 
### Descrición 
A subclase foi descrita en 1977 polo ictiólogo estadounidense Leonard Compagno.

### Etimoloxía 
O nome científico *Neoselachii* está formado polos elementos do latín científico *neo-* e *-selachi*, co *-i* final indicando plural. Os elementos están tirados do grego antigo νέος *néos* ("novo"), e σέλαχος *sélachos*, "tiburón". Literalmente, "os tiburóns modernos".

### Clasificación 
A subclase comprende dúas infraclases:
* *Batoidea* 
* *Selachimorpha*

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. St. Louis, Missouri, USA: BPC Publishing. ISBN 0-7064-0393-2.
* Compagno, Leonard & Sarah Fowler (2005): *Collins Field Guide Sharks of the World*. Collins. ISBN 978-0-0071-3610-0.
* Ebert, David A., Sarah L. Fowler & Leonard J. V. Compagno (2013): *Sharks of the World. A Fully Illustrated Guide*. Plymouth, UK: Wild Nature Press (Princeton University Press). ISBN 978-0-9573-9460-5.
* Nelson, Joseph S. (2006): *Fishes of the World*. Hoboken, New Jersey, USA: John Wiley & Sons, Inc. ISBN 0-4712-5031-7.John Wiley & Sons, Inc. ISBN 0-4712-5031-7.
* Nelson, Joseph S.; Terry C. Grande &  Mark V. H. Wilson (2016): *Fishes of the World*, 5th Edition. Hoboken, Nova Jersey, USA: John Wiley & Sons, Inc. ISBN 978-1-1183-4233-6.
* 
* VV. AA. (2005): "Peces cartilaginosos". *Animal. La definitiva e impactante guía visual de la vida salvaje en nuestro planeta*. Madrid: Pearson Educación, S. A. ISBN 84-2053-616-4.

### Outros artigos 
* Batoideos
* Condrictios
* Elasmobranquios
* Escualiformes
* Raiformes
Crío (mitoloxía)

Na mitoloxía grega, **Crío** (en grego antigo Κρεῖος ou Κρίος) era un dos Titáns, fillos de Urano (o Ceo) e Xea (a Terra). Xunto ós seus irmáns foi derrotado na Titanomaquia, guerra na que non tivo ningunha intervención destacable, e foi desterrado con eles ó Tártaro, no máis profundo do inframundo.

Casou con Euribia, filla de Xea e Ponto (o Mar), coa que tivo tres fillos: Astreo, Palas (ou Palante) e Perses. Astreo uniuse con Eos (a Aurora) e tivo a Eósforo (o planeta Venus), as outras Estrelas e os catro Ventos (Céfiro, Bóreas, Euro e Noto) ; tamén se lle fai pai dos outros planetas coñecidos na Antigüidade: Phainón (Saturno, Phaethón (Xúpiter), Pyroeís (Marte) e Stilbón (Mercurio). Perses uniuse con Asteria, coa que tivo varios fillos, entre eles a deusa Hécate.

## Notas
## Véxase tamén 
### Bibliografía
* ELVIRA BARBA: Miguel Ángel: *Arte y mito. Manual de iconografía clásica*. Sílex, 3ª ed. 2017.
* GRIMAL, Pierre: *Diccionario de mitología griega y romana*. Ed. Paidós, 1981.
* HESÍODO: *Teogonía. Trabajos y días. Escudo. Certamen*, Alianza Editorial, 3ª ed., 2013 [a numeración segue a utilizada neste texto]
* Hesíodo. *Teogonía*. Universidad de Salamanca. Curso 2009-2010. 11638: LUZ, MOLÉCULAS Y VIDA
Mesoplodon bowdoini

***Mesoplodon bowdoini***, coñecido na bibliografía internacional como **zifio de Andrew**  é unha especie de mamífero cetáceo odontoceto da familia dos zifíidos e subfamilia dos zifioideos, unha das quince integradas hoxe no xénero *Mesoplodon*.

## Taxonomía 
### Descrición 
A especie foi descrita en 1908 polo zoólogo estadounidense Roy Chapman Andrews.

### Nomes 
O epíteto espeífico, *bowdoini*, foi unha homenaxe que Andrewws lle fixo a George S. Bowdoin, un doante do Museo Americano de Historia Natural. 

O nome vulgar é na honra do seu descritor.

## Características 
## Poboación e distribución 
## Estado de conservación 
## Notas 
## Véxase tamén 
### Bibliografía 
* Perrin, William F., Bernd Wursig & J. G. M. Thewissen, eds. (2002): *Encyclopedia of Marine Mammals*. 2ª ed. San Diego, California: Academic Press. ISBN 978-0-12-373553-9.
* Reeves, Randall R. & Leatherwood, S. (1994): *Dolphins, porpoises and whales: 1994–98 Action plan for the conservation of cetaceans*. Gland, Suíza / IUCN. ISBN 2-8317-0189-9.
* Wilson, D. E. & Reeder, D. M., eds. (2005): *Mammal Species of the World. A Taxonomic and Geographic Reference*. Third edition. Baltimore, Maryland, USA: The Johns Hopkins University Press, 2 vols. ISBN 978-0-8018-8221-4.

### Outros artigos 
* *Mesoplodon*

### Ligazóns externas
Selaquios

Segundo a taxonomía actual (2020), a  dos **selaquios** (*Selachii*) é unha infraclase de peixes gnatostomados da superclase dos gnatostomados, clase dos elasmobranquios, unha das dúas integradas na subclase dos neoselaquios.

## Clasificación 
A infraclase subdivídese en dúas superordes, coas ordes que se indican:
** Orde Carcharhiniformes
** Orde Heterodontiformes
** Orde Lamniformes
** Orde Orectolobiformes
* **Superorde escualomorfos**.
** Orde Hexanchiformes
** Orde Pristiophoriformes
** Orde Squaliformes
** Orde Squatiniformes

## Notas 
## Véxase tamén 
### Bibliografía 
* Compago, Leonard & Sarah Fowler (2005): *Collins Field Guide Sharks of the World*. Collins. ISBN 978-0-0071-3610-0.
* Compagno, L. J. V. (1973): "Interrelationships of living elasmobranchs". En: Greenwood, P. H.; Miles, R. S. & Patterson, C., eds.: "Interrelationships of Fishes". *Zoological Journal of the Linnean Society, London* **53**: 15–61.
* Ebert, David A., Sarah L. Fowler & Leonard J. V. Compagno (2013): *Sharks of the World. A Fully Illustrated Guide*. Plymouth, UK: Wild Nature Press (Princeton University Press). ISBN 978-0-9573-9460-5.
* Nelson, Joseph S. (2006): *Fishes of the World*. Hoboken, New Jersey, USA: John Wiley & Sons, Inc. ISBN 0-4712-5031-7.John Wiley & Sons, Inc. ISBN 0-4712-5031-7.
* Nelson, Joseph S.; Terry C. Grande &  Mark V. H. Wilson (2016): *Fishes of the World*, 5th Edition. Hoboken, Nova Jersey, USA: John Wiley & Sons, Inc. ISBN 978-1-1183-4233-6.
* 

### Outros artigos 
* Elasmobranquios
* Neoselaquios
Helvetic Airways

**Helvetic Airways** é unha aeroliña rexional suíza con sede en Kloten e coa súa frota baseada no aeroporto de Zürich. Opera voos con destinos en Europa e o norte de África, principalmente cara a destinos turísticos, no seu propio nome, así como voos regulares no nome de Swiss International Air Lines e Lufthansa, usando a súa frota de Embraer 190 e Embraer 190-E2.

## Frota 
### Actual 
En decembro de 2020 a frota de Helvetic Airways estaba formada polos seguintes avións:

## Notas 
## Véxase tamén 
### Ligazóns externas 
* Páxina da aeroliña
Temis (mitoloxía)

Na mitoloxía grega, **Temis** (en grego antigo Θέμις *Themis*, que significa 'lei da natureza’ ), representa a Xustiza e a equidade; na mitoloxía romana denomínase **Iustitia**. Era unha das Titánides, filla de Urano (o Ceo) e Xea (a Terra). 

Foi a segunda esposa de Zeus, despois de Metis, do que procreou as Horas, as Moiras (Cloto, Láquesis e Átropos), a virxe Astrea (que personificará a Xustiza) e as Ninfas do Erídano (que axudaron a Heracles a chegar ó país das Hespérides).

Esquilo é a única fonte que recolle a tradición de facela nai de Prometeo.

## Mitoloxía
[miniatura|Estatua de Temis atopada en Ramnunte (c. 300 a. C., [Museo Arqueolóxico Nacional de Atenas)]]
Crese que Temis, como personificación da Lei Natural e da Xustiza, aconsellou a Zeus protexerse coa pel da cabra Amaltea na loita contra os Xigantes. Tamén se di que foi ela a que incitou á Guerra de Troia, como solución para paliar a superpoboación da Terra.

Como esposa de Zeus e pola axuda prestada ós deuses ó inventar os oráculos e as leis, vive no Olimpo e está asociada ós Deuses olímpicos. Tamén foi quen ensinou a Apolo a facer augurios, pois ela era quen ostentaba o Oráculo de Delfos -herdado de Xea- antes de cederllo a Febe. Foi ela quen predixo a Atlas que o fillo de Zeus lle roubaría as mazás de ouro das Hespérides. Foi consultada en Delfos por Deucalión e Pirra.

## Iconografía
Temis recibiu culto en Grecia: en Ramnunte, na costa da Ática, hai un pequeno templo, de principios do século V a. C., onde se  adoraba a Temis e a Némese . A estatua de Temis foi obra do escultor Queréstrato. 

Adoita representarse coa balanza e a espada, e, na maioría das ocasións, cos ollos vendados, imaxe que hoxe segue simbolizando a xustiza.

## Notas
## Véxase tamén 
### Bibliografía
* ELVIRA BARBA: Miguel Ángel: *Arte y mito. Manual de iconografía clásica*. Sílex, 3ª ed. 2017.
* GRIMAL, Pierre: *Diccionario de mitología griega y romana*. Ed. Paidós, 1981.
* HESÍODO: *Teogonía. Trabajos y días. Escudo. Certamen*, Alianza Editorial, 3ª ed., 2013 [a numeración segue a utilizada neste texto]
* Hesíodo. *Teogonía*. Universidad de Salamanca. Curso 2009-2010. 11638: LUZ, MOLÉCULAS Y VIDA
Gediminas Žylė

**Gediminas Žylė**, nado o 24 de novembro de 1988 en Vilnius, é un xogador profesional de baloncesto lituano.

## Traxectoria 
O 30 de xullo de 2015, anunciouse a fichaxe de Žylė polo Básquet Coruña da Liga LEB Ouro. Tras unha segunda parte da tempada moi notable, o club coruñés anunciou a renovación de Žylė por unha tempada máis. Nesta segunda tempada, Žylė acadou 11.1 puntos e 3.8 rebotes por encontro.

Para a tempada 2017/18, Žylė asinou co Iberostar Palma da LEB Ouro, facendo 10.1 puntos e 4.2 rebotes por partido. A tempada seguinte, Žylė fichou polo Club Melilla Baloncesto, pero en maio de 2019 mancouse o tendón rotuliano do xeonllo esquerdo e despediuse da tempada.

Tras máis dun ano de recuperación do seu xeonllo, Žylė volveu ó Básquet Coruña para a tempada 2020/21.

## Notas 
## Véxase tamén 
### Ligazóns externas 
* Perfil en RealGM.com
Bagoi, Dumpín, Castro de Rei

**Bagoi** é un lugar da parroquia de Dumpín no concello lugués de Castro de Rei na comarca da Terra Chá. Segundo o IGE, en 2019 tiña 21 habitantes (11 homes e 10 mulleres).

## Lugares e parroquias 
### Lugares de Dumpín 
### Parroquias de Castro de Rei 
## Notas
GraphQL

**GraphQL** é unha linguaxe de consulta de APIs creada por Facebook en 2012 e liberado en 2015.

## Características
É unha alternativa a REST que usa un sistema forte de tipos para describir as funcionalidades dunha API. GraphQL describe os recursos mediante un esquema (escrito nunha linguaxe propia chamada SDL) que define:
* Tipos de datos e as relacións entre eles.
* Unha serie de operacións, entre as que destacan as Consultas (*Queries*) para a lectura de datos, e os Modificadores (*Mutations*) para crear, modificar e borrar datos, os *solucionadores* (*Resolvers*) e os *manexadores* de erros.

## Tipos 
Definen as entidades a consultar ou modificar, os seus atributos e as relacións con outros tipos. En SDL identifícanse pola palabra *type*:
```json
type Query {
  hero: Character
}
 
type Character {
  name: String
  friends: [Character]
  homeWorld: Planet
  species: Species
}
 
type Planet {
  name: String
  climate: String
}
 
type Species {
  name: String
  lifespan: Int
  origin: Planet
}
```

## Operacións 
As operacións (consultas e modificadores) tamén son tipos, e os seus atributos declaran as operacións dispoñibles. Así que ó realizar unha consulta débese especificar os atributos de retorno. A vantaxe de GraphQL é que se pode navegar pola información asociada á consulta, o que proporciona maior flexibilidade á hora de definir APIs.

## Notas
## Véxase tamén
### Ligazóns externas
*https://graphql.org/(https://graphql.org/)
John Allan

**John Andrew Allan** (coñecido habitualmente como **John Allan**), nado o 8 de agosto de 1884 en Bolton, East Lothian, e finado o 29 de agosto de 1955 en Edimburgo, foi un numismático escocés e experto en lingua sánscrita.

Allan levou a cabo o primeiro estudo sistemático das moedas do Imperio Gupta, que segue a ser unha referencia nesa materia.

## Traxectoria 
Allan naceu na pequena aldea de Bolton, en East Lothian, fillo dun mestre local, John Gray Allan.
* (1936): Medalla Huntington, da *American Numismatic Society*, de Nova York.

## Publicacións 
Allan publicou numerosos traballos, artigos, recensións bibliográficas e noticias, a maior parte deles en *British Museum Quarterly*, en ''History of the Berwickshire Naturalists' Club*, no *Journal of Hellenic Studies*, no *Journal of the Royal Asiatic Society*, en *Numismatic Chronicle*, no suplemento numismático do *Journal of the Asiatic Society of Bengal* e en *Museums Journal*. Tamén fixo contribucións na *Encyclopaedia of Islam* (1ª edición), na *Encyclopædia Britannica* (14ª edición), na *Encyclopaedia of Religion and Ethics* (1914) e na *Chambers's Encyclopaedia'' (1950). Entre os seus traballos monográficos pódense salientar os seguintes:

### Escolma de monografías 
* (1914). '**. British Museum, Londres.
* (1928). **'. Indian Museum, Oxford.
* (1934). '** (con T. Wolseley Haig e H. H. Dodwell). Cambridge University Press.
* (1936). **'. British Museum, Londres.
* (1938). *Transactions of the International Numismatic Congress, 1936* (con H. Mattingly e E. S. G. Robinson). Londres.

## Notas 
## Véxase tamén 
### Bibliografía 
* Walker, J. (1956). "John Allan (1884-1955)". En *The Numismatic Chronicle*. Royal Numismatic Society. 6ª serie. Vol. 16. Páxinas 351-360.
Premios Rosalía de Castro

O Centro PEN Galicia instituíu en 1996 os premios **Rosalía de Castro**, destinados a premiar o conxunto da obra dun destacado autor ou autora, das literaturas veciñas da galega: en castelán, catalán, éuscaro e portugués. Pasaron a colaborar despois na organización a Universidade de Santiago de Compostela e a Consellería de Cultura da Xunta de Galicia.

## Premios 
## Notas
Mnemósine (mitoloxía)

Na mitoloxía grega, **Mnemósine** ou **Mnemosina** (en grego antigo, Μνημοσύνη *Mnēmosýnē*, de μνήμη *mnếmē*, 'memoria'), era unha titánide, filla de Xea e Urano. Considérase a personificación da memoria, tamén co nome de Mneme.
miniatura|**Mnemósine**, nun mosaico da vila romana de Els Munts, en Altafulla, Tarragona (s. II dC). Consérvase no Museo Arqueolóxico de Tarragona

## Mitoloxía
Xaceu con Zeus no monte Pieira, próximo ó Monte Olimpo, durante nove noites seguidas, e así procreou as nove Musas, que naceron dun parto múltiple. Non obstante, outros autores considerábannas fillas primordiais de Urano e Xea; para Pausanias houbo dúas xeracións de Musas, as primeiras e máis antigas foron fillas de Urano e Xea, e as segundas de Zeus e Mnemósine.

Mnemósine era tamén o nome dunha fonte que había fronte ó oráculo de Trofonio, na Beocia, xunto á chamada Fonte do Esquecemento (Lete). Outros autores din que Lete e Mnemósine eran dous ríos do Hades. Quen bebía das augas do Lete esquecían as súas vidas pasadas.

Na mitoloxía romana tomou o nome de Moneta, aínda que tamén se utilizaba o nome grego.

## Iconografía
Aparece case sempre representada xunto ás súas fillas, xa desde o século V a. C. (nun vaso ático). Pero tamén represéntase ela soa, como nun mosaico sirio do século IV a. C. Tamén na idade moderna a figuran xunto ás Musas (como Thorvaldsen) ou xunto a Zeus, disfrazado de pastor .

Cesare Ripa dálle unha iconografía propia: muller de mediana idade, vestida de negro, como símbolo de permanencia, cun cofre cheo de xoias sobre a cabeza. Coa man dereita tócase a orella e coa esquerda agarima un can negro.

## Notas
## Véxase tamén 
### Bibliografía
* ELVIRA BARBA: Miguel Ángel: *Arte y mito. Manual de iconografía clásica*. Sílex, 3ª ed. 2017.
* GRIMAL, Pierre: *Diccionario de mitología griega y romana*. Ed. Paidós, 1981.
* 
* HESÍODO: *Teogonía. Trabajos y días. Escudo. Certamen*, Alianza Editorial, 3ª ed., 2013 [a numeración segue a utilizada neste texto]
Richard B. Whitehead

**Richard Bertram Whitehead**, nado o 6 de novembro de 1879 en Liverpool e finado o 4 de marzo de 1967 en Cambridge, foi un numismático inglés e unha autoridade en numismática da India. 

Foi un dos fundadores da Sociedade Numismática da India e posteriormente o primeiro dos seus membros honoríficos.

## Traxectoria 
Whitehead naceu en Liverpool en 1879, fillo máis vello do reverendo Robert Whitehead, e estudou o ensino primario e secundario no *Liverpool College*, vinculado á Igrexa de Inglaterra. Posteriormente fixo estudos de Matemáticas no *Exeter College*, da Universidade de Oxford, onde se graduou en 1901.

Coa finalidade de reunir e pór en común resultados de investigacións que se achaban dispersos, Whitehead e outras seis persoas xuntáronse en 1910 en Allahabad, e aquela reunión foi o xermolo da Sociedade Numismática da India (NSI), fundada nese mesmo ano. Whitehead foi elixido secretario honorífico e tesoureiro da Sociedade.

Whitehead foi tamén un membro moi activo da *Royal Numismatic Society*, de Londres, en cuxo comité de dirección ocupou os postos de secretario de asuntos exteriores e de vicepresidente. Así mesmo, presidiu a sección oriental do Congreso Internacional de Numismática celebrado en Londres en 1936.

As moedas da colección particular de Whitehead consérvanse no Departamento de Moedas e Medallas do Museo Británico, logo de seren adquiridas en 1922. Os seus traballos, cartas e outra documentación atópanse no Museo Fitzwilliam, da Universidade de Cambridge.

## Recoñecementos 
Whitehead foi elixido membro correspondente da *American Numismatic Society* en 1921, membro honorífico do Consello Internacional de Numismática en 1953 e vicepresidente honorífico da *Royal Numismatic Society* nese mesmo ano. En 1966 foi nomeado como o primeiro membro honorífico da Sociedade Numismática da India.
* (1947): Medalla Huntington, da *American Numismatic Society*, de Nova York.
* (1962): Medalla de ouro Campbell Memorial, da Sociedade Asiática de Bombay.

### Escolma de monografías 
* (1910): ''*. Baptist Mission Press, Calcuta.
* (1910). *Report on the Administration of the Delhi Crown Lands*. Lahore.
* (1914-1934). *Catalogue of Coins in the Punjab Museum, Lahore*. Oxford University Press.
** (1914). Vol. I: *Indo-Greek Coins.*
** (1914). Vol II: *Coins of the Mughal Emperors *.
** (1934). Vol III: *Coins of Nadir Shah and the Durrani Dynasty*.
* (1921). **. Government Punjab, Lahore.
* (1922). *The Pre-Mohammedan Coinage of Northwestern India*. American Numismatic Association, Nova York.

## Notas 
## Véxase tamén 
### Bibliografía 
* Bivar, A. D. H. (1967). "Richard Bertram Whitehead". En *Numismatic Chronicle''. 7ª serie. Nº 7. Páxinas 279-286.
Aidan Gallagher

**Aidan Gallagher**, nado nos Ánxeles o 18 de setembro de 2003, é un actor e cantante estadounidense. O seu primeiro papel de peso foi interpretando o papel de Nicky Harper na comedia de televisión de Nickelodeon *Nicky, Ricky, Dicky & Dawn*.

No ano 2019, Gallagher comezou a interpretar o papel de "Number Five" na serie de Netflix *The Umbrella Academy*, o cal lle valeu sona internacional e recoñecemento.

## Filmografía 
### Cinema 
### Televisión 
### Vídeos musicais 
## Notas
Los favoritos de Midas

***Los favoritos de Midas*** é unha serie de televisión española de 2020 creada por Miguel Barros e Mateo Gil e protagonizada por Luís Tosar, Marta Belmonte e Guillermo Toledo. Está baseada na historia curta "The Minions of Midas" escrita por Jack London.

## Sinopse 
Víctor Genovés, un adiñeirado editor, recibe unha nota de chantaxe asinada por «Los Favoritos de Midas», na cal se lle di que de non pagar a cantidade estabelecida, comezarán a morrer persoas ao chou.

## Personaxes 
* Luís Tosar como Víctor Genovés
* Marta Belmonte como Mónica Báez
* Guillermo Toledo como Inspector Conte
* Carlos Blanco Vila como Luis
* Marta Milans como María José
* Goize Blanco como Natalia
* Jorge Andreu como Marcos
* Daniel Holguín como Raúl
* Bea Segura como Laura
* Adolfo Fernández como Mauro
* Juan Blanco como Daniel
* Vito Sanz como Tucho
* Elena Irureta como Teresa Jiménez
* Ana Gracia como Pilar Robles
* Miguel Ángel Solá como Sabino
* Tania Watson como Axente Udev 6
* Juanma Díez como Axente Udev 5
* Pepe Ocio como Javier

## Notas 
## Véxase tamén 
### Ligazóns externas 
* Páxina oficial
Aquaman (serie de televisión)

***Aquaman*** é unha serie de televisión animada estadounidense que se estreou orixinalmente na canle CBS o 9 de setembro de 1967 até xuño de 1970. É unha versión de 30 minutos *The Superman/Aquaman Hour of Adventure*, sen os segmentos de Superman e Superboy.

A serie componse das aventuras do superheroe de DC Comics Aquaman (a quen voz en inglés Marvin Miller) e o seu axudante Aqualad (coa voz de Jerry Dexter). Tamén hai algúns segmentos protagonizados por "the Atom", "Flash" e "Kid Flash", "Green Lantern" e Hawkman, así como pola Justice League of America e Teen Titans. A serie foi narrada por Ted Knight, con Marvin Miller dando voz á maioría dos malvados.

## Notas 
## Véxase tamén 
### Ligazóns externas 
*
The Umbrella Academy (serie de televisión)

***The Umbrella Academy*** é unha serie de televisión estadounidense baseada na banda deseñada homónima escrita por Gerard Way. Creada para Netflix por Steve Blackman e desenvolvida por Jeremy Slater, conta a historia dunha familia disfuncional de irmáns adoptados con superpoderes que se reúnen para resolver o misterio sobre a morte do seu pai ao tempo que teñen que impedir a apocalipse. A serie está producida por Borderline Entertainment, Dark Horse Entertainment e Universal Cable Productions.

O elenco está composto por Elliot Page, Tom Hopper, David Castañeda, Emmy Raver-Lampman, Robert Sheehan, Aidan Gallagher, Cameron Britton, Mary J. Blige, John Magaro, Adam Godley, Colm Feore, Justin H. Min, Ritu Arya, Yusuf Gatewood, Marin Ireland e Kate Walsh. Inicialmente, a adaptación da banda deseñada por Universal Pictures, mais o proxecto converteuse nunha serie de televisión en 2015, antes de obter a luz verde de Netflix en xullo de 2017. A serie foi rodada en Toronto e Hamilton, no Canadá.

A primeira tempada estreouse en Netflix o 15 de febreiro de 2019. En abril de 2019, Netflix declarou que 45 millóns de fogares viron a primeira tempada durante o primeiro mes logo da estrea. Ese mesmo mes, a serie foi renovada para unha segunda tempada, a cal se estreou o 31 de xullo de 2020. Ámbalas dúas tempadas recibiron valoracións positivas por parte da crítica. En novembro de 2020, a serie foi renovada para unha terceira tempada.

## Personaxes 
* Elliot Page como Vanya Hargreeves
* Tom Hopper como Luther Hargreeves
* David Castañeda como Diego Hargreeves
* Emmy Raver-Lampman como Allison Hargreeves
* Robert Sheehan como Klaus Hargreeves
* Aidan Gallagher como Five Hargreeves
* Mary J. Blige como Cha-Cha (tempada 1)
* Cameron Britton como Hazel (tempada 1; convidado na tempada 2)
* John Magaro como Leonard Peabody / Harold Jenkins (tempada 1)
* Adam Godley e Ken Hall como Pogo (tempada 1; convidado na tempada 2)
* Colm Feore como Sir Reginald Hargreeves
* Justin H. Min como Ben Hargreeves
* Ritu Arya como Lila Pitts (tempada 2)
* Yusuf Gatewood como Raymond Chestnut (tempada 2)
* Marin Ireland como Sissy Cooper (tempada 2)
* Kate Walsh como The Handler

## Notas 
## Véxase tamén 
### Ligazóns externas 
* Páxina oficial 
*
Aquaman (filme)

***Aquaman*** é un filme estadounidense de 2018 dirixido por James Wan. É un filme de superheroes baseado no personaxe homónimo. Distributído por Warner Bros. Pictures, é o sexto filme do DC Extended Universe (DCEU). Está protagonizado por Jason Momoa como Aquaman. Amber Heard, Willem Dafoe, Patrick Wilson, Dolph Lundgren, Yahya Abdul-Mateen II, Ludi Lin, Temuera Morrison e Nicole Kidman interpretan os papeis secundarios.

## Personaxes 
* Jason Momoa como Aquaman
* Amber Heard como Mera
* Willem Dafoe como Nuidis Vulko
* Patrick Wilson como Orm Marius
* Dolph Lundgren como rei Nereus
* Yahya Abdul-Mateen II como David Kane / Black Manta
* Ludi Lin como Capitán Murk
* Temuera Morrison como Thomas Curry
* Nicole Kidman como Atlanna

## Notas 
## Véxase tamén 
### Ligazóns externas 
*
Charles Smith

O apelido **Charles Smith** pode estar referido a:

* **Charles Hamilton Smith** (1776-1859), artista, militar, naturalista e anticuario británico; 
* **Charles Roach Smith** (1807-1890), numismático inglés.
Orion (nave espacial)

**Orion** é unha nave espacial tripulada desenvolvida pola NASA. Foi concibida como parte do proxecto Constellation da NASA para levar astronautas á Estación Espacial Internacional primeiro e logo para facer misións tripuladas á Lúa e potencialmente Marte. Inicialmente denominada **Orion CEV** (*Crewed Exploration Vehicle*), pasou a denominarse **Orion MPCV** (*Orion Multi-Purpose Crew Vehicle*) despois da cancelación do proxecto Constellation e de que a Axencia Espacial Europea entrara a formar parte na súa construción.

## Características
En 2006 a NASA seleccionou a Lockheed Martin como construtora da súa nova cápsula tripulada. A cápsula, cun deseño baseado nas cápsulas do proxecto Apollo, debe ser capaz de levar ata seis astronautas á ISS e servir de bote salvavidas acaroado á estación. O seu deseño permite tamén levar catro astronautas ata a Lúa. A cápsula ten un volume habitable duns 10 m3 e consumiría ata 9 kW de potencia eléctrica subministrada por paneis solares.

O concepto inicial da Orion era a dunha cápsula que sería lanzada polo xa cancelado foguete Ares 1 (derivado da tecnoloxía do transbordador espacial) e que aterraría en terra en lugar de no océano, usando airbags ou retrofoguetes. Contemplábanse tres versións: a Orion bloque 1 usaríase para levar e traer astronautas e carga á ISS, a Orion bloque 1B só se usaría para levar e traer carga á ISS e non estaría tripulada, e a Orion bloque 2, deseñada para misións lunares acoplada a un módulo capaz de aterrar na Lúa. O foguete Ares 1 foi cancelado en 2010, xunto co resto do proxecto Constellation excepto Orion, que foi renomeada como Orion MPCV.

Orion MPCV conta con colaboración da ESA, que aporta o módulo de servizo (baseado no da nave automática europea ATV) á cápsula tripulada. A nova cápsula xa non estará destinada a voos á ISS, que son levados a cabo mediante naves privadas, se non que se usará para misións lunares e interplanetarias e será lanzada mediante o novo foguete SLS.

## Orion EFT-1
A misión Orion EFT-1 (*Exploration Flight Test 1*) consistiu no lanzamento dun prototipo de cápsula Orion sen tripular para probar as súas características en voo e na reentrada atmosférica. A cápsula de proba foi lanzada o 5 de decembro de 2014 mediante un foguete Delta 4H desde Cabo Cañaveral a unha órbita elíptica cun apoxeo de 8000 km. A cápsula, xunto coa etapa superior do foguete, deu dúas voltas á Terra antes de separarse a cápsula e reentrar na costa preto de Baixa California. O voo durou un total de 4 horas e 24 minutos e foi considerado un éxito.

## Notas 
## Véxase tamén 
### Outros artigos 
*ATV
*Delta 4
Orlets 1

**Orlets 1** ou **Don** foi un tipo de satélite de recoñecemento fotográfico ruso.

## Características
Os oito satélites Orlets 1 foron lanzados entre 1989 e 2006. Eran satélites de recoñecemento que usaban unha cámara panorámica e película fotográfica que era devolta á Terra en oito cápsulas para a súa análise. A súa orixe está na insuficiencia dos satélites Yantar 2K dos anos 1970 para proporcionar alertas temperás ante posibles ataques. Entre as variantes de satélites de recoñecemento desenvolvidas posteriormente están os Orlets 1, lanzados a bordo de foguetes Soiuz U e Soiuz U2. Foron sucedidos pola serie Orlets 2.

## Historial de lanzamentos 
## Notas 
## Véxase tamén 
### Outros artigos 
*Soiuz U
*Soiuz U2
*Orlets 2
Riada Cidadá

**Riada Cidadá** é un partido político do Barco de Valdeorras, conformado por membros de Podemos, Esquerda Unida, Anova, En Marea e independentes de diverso signo. Xurdiu en 2015 como candidatura cidadá no marco da formación das "Mareas", coalicións de esquerdas que concorreron nas eleccións municipais de 2015 en Galicia.

Presentouse en dúas ocasións á alcaldía do Barco de Valdeorras, co historiador Félix García Yáñez como candidato. En ambas ocasións obtiveron un concelleiro, o propio García Yáñez. 

Xuridicamente é un partido político, aínda que esta circunstancia débese ás facilidades legais que presentaba esta fórmula para presentarse ás eleccións respecto á de agrupación de electores. Riada Cidadá segue en activo e sobreviviu sen escisións ó proceso de ruptura das Mareas desencadeado en 2018.

## Notas
Dina Salústio

**Dina Salústio**, pseudónimo de **Bernardina Oliveira**, nada en Santo Antão en 1941, é unha escritora caboverdiana. En 2016 o Centro PEN Galicia outorgoulle o Premio Rosalía de Castro.

## Traxectoria 
Foi profesora, asistente social e xornalista en Cabo Verde, Portugal e Angola. Tamén foi produtora de radio e dirixiu un programa educativo. Ademais traballou no Ministério de Asuntos Exteriores de Cabo Verde.

Foi unha das fundadoras da Associação dos Escritores Cabo-verdianos e de diferentes publicacións literarias.

Narradora e ensaísta tamén publicou poesía nas revistas *Mudjer, Ponto& Vírgula, Fragmentos, Fragata*, no xornal *A Semana* e na antoloxía *Mirabilis-de-Veias ao Sol*.

A súa obra apunta os lugares, criticamente, demarcados pola súa escrita: a viveência, como muller e negra, nun país colonizado. Nestas cuestións, historicamente construídas, a escritora pretende provocar recoñecementos que permitan reconstruír esa mesma historia, con máis xustiza e beleza.

## Obra 
### Contos 
* *Mornas Eram as Noites* (1994). Praia: Instituto caboverdiano do livro e do disco. Reed. Lisboa: Instituto Camões, 199. Colectánea de 35 contos.

### Novela 
* *A Louca de Serrano* (1998). Praia: Spleen Edições.
* *Filhas do vento* (1999). Praia: Instituto da Biblioteca Nacional e do Livro.

### Infantil e xuvenil 
* *A estrelinha tlim tlim* (1998). Praia; Mindelo: Centro Cultural Português. Ilustracións Júlio Resende.
* *Que os olhos não vêem* (2002). Con Marilene Pereira. Praia: Centro Cultural Português.

### Ensaio 
* *Violência contra as mulheres* (1999)*.* Praia: ICF, 93p.

## Premios 
* 1994: Primeiro premio de literatura infantil de Cabo Verde.
* 1999: Terceiro premio de literatura infantil dos PALOP.
* 2016: Premio Rosalía de Castro do Centro PEN de Galicia.

## Notas
Ameixide, Goberno, Castro de Rei

**Ameixide** é un lugar da parroquia de Goberno no concello lugués de Castro de Rei na comarca da Terra Chá. Segundo o IGE, en 2019 tiña 7 habitantes (3 homes e 4 mulleres).

## Lugares e parroquias 
### Lugares de Goberno 
### Parroquias de Castro de Rei 
## Notas 
## Véxase tamén 
### Outros artigos 
* Lugares de Castro de Rei
Xapeto (mitoloxía)

Na mitoloxía grega, **Xapeto**   (en grego antigo, Ίαπετός *Iapetós*) era un Titán, fillo de Xea (a Terra) e Urano (o Ceo). 

## Mitoloxía
Casou con Clímene, filla de Océano e Tetis, con quen tivo catro fillos: Atlas (ou Atlante), Menecio, Prometeo e Epimeteo. Deste xeito, está relacionado coa raza humana, recuperada tras o diluvio por Deucalión, fillo de Prometeo e de Clímene .

**Deucalion** era o fillo de Prometeo 

Outras fontes din que a súa esposa foi Asia, tamén filla de Océano; ou ben Asopis, unha neta de Océano.

Xunto ós seus irmáns, púxose do lado de Cronos na guerra da Titanomaquia, fronte a Zeus. Ó ser derrotados, todos eles terminaron condenados por Zeus a ser encerrados no Tártaro.

## Iconografía 
Elvira Barba non recolle ningunha iconografía deste deus.

## Notas
## Véxase tamén 
### Bibliografía
* ELVIRA BARBA: Miguel Ángel: *Arte y mito. Manual de iconografía clásica*. Sílex, 3ª ed. 2017.
* GRIMAL, Pierre: *Diccionario de mitología griega y romana*. Ed. Paidós, 1981.
* HESÍODO: *Teogonía. Trabajos y días. Escudo. Certamen*, Alianza Editorial, 3ª ed., 2013 [a numeración segue a utilizada neste texto]
* Hesíodo. *Teogonía*. Universidad de Salamanca. Curso 2009-2010. 11638: LUZ, MOLÉCULAS Y VIDA
* OVIDIO: *Metamorfosis*, Alianza Editorial, 3ª ed. 2015, 2ª reimp. 2017.
Hillbilly Elegy (filme)

***Hillbilly Elegy*** é un filme estadounidense de 2020 dirixido por Ron Howard, a partir dun guión de Vanessa Taylor. Baséase no libro homónimo de J. D. Vance. Está protagonizado por Glenn Close, Amy Adams, Gabriel Basso, Haley Bennett, Freida Pinto, Bo Hopkins e Owen Asztalos, e conta a historia dun estudante de dereito en Yale que debe regresar coa súa familia en Ohio para atender unha emerxencia familiar.

Despois de mercar os dereitos do libro de Vance en 2017, Imagine anunuciou a Howard como director. Netflix adquiriu os dereitos de distribución en xaneiro de 2019, e a maioría do elenco uniuse en abril. A rodaxe produciuse dende xuño até agosto dese mesmo ano en Xeorxia e Ohio.

*Hillbilly Elegy* estreouse en cinemas escollidos dos Estados Unidos o 11 de novembro de 2020, e dixitalmente a través de Netflix o 24 de novembro. O filme recibiu valoracións negativas por parte da crítica, que criticou o seu guión e narrativa, aínda que as interpretacións do elenco recibiron boas valoracións.

## Personaxes 
* Amy Adams como Beverly "Bev" Vance
* Glenn Close as Bonnie "Mamaw" Vance
** Sunny Mabrey como Bonnie de nova
* Gabriel Basso como J. D. Vance
** Owen Asztalos como J. D. de neno
* Haley Bennett como Lindsay Vance
* Freida Pinto como Usha
* Bo Hopkins como Papaw Vance

## Notas 
## Véxase tamén 
### Ligazóns externas 
*